open-index/open-wikipedia-markdown huggingface dataset:
Z2 «Georg Thiele»

**Z2 «Georg Thiele»** var en tysk jager som ble rent på land den 13. april 1940 under det andre sjøslaget ved Narvik. Skipet står der fortsatt, i Rombaken nedenfor Rombak jernbanestasjon.

Skipet ble sjøsatt 18. august 1935. Skipsnummeret Z2 står for Zerstörer (engelsk: «Destroyer»). Skipet var, i likhet med de ni andre jagerne som invaderte Narvik i 1940, oppkalt etter tyske marinegaster/sjøoffiserer som hadde omkommet under første verdenskrig.

Skipet hadde en størrelse på 119 meter og 3156 tonn, og det hadde en bemanning på 325 mann.

I det første sjøslaget ved Narvik den 10. april ble «Georg Thiele» truffet sju ganger. Etter at britiske jagere hadde angrepet Narvik havn og gjort stor skade på de fem tyske jagerne som lå ankret der, trakk «Georg Thiele» etterfulgt av «Zenker», «Koelner» og «Giese» inn mot Rombaksbotn. «Georg Thiele» traff de britiske jagerne «Hardy» og «Hunter» fra fire kilometers avstand, og hadde skyld i at disse ble senket. «Georg Thiele» ble truffet i en av kjelene, en av kanonene ble ødelagt og ildledningssentralen ble satt ut av drift.

Da det andre sjøslaget om Narvik den 13. april tok til, var «Georg Thiele» delvis satt ut av drift. Skipet var kun i stand til å gjøre 27 knops fart og fire av kanonene måtte sikte manuelt. Dessuten var det bare seks torpedoer igjen. «Georg Thiele» la seg i skjul bak moreneryggen hvor Rombaksbrua nå ligger. «Georg Thiele» ble truffet av prosjektiler fra 119&nbsp;mm kanoner, men lyktes treffe jageren «Eskimo» med sin siste torpedo. Uten torpedoer valgte korvettenkapitän Max-Eckart Wolff å renne jageren på land på sørsiden av fjorden rett øst for der Sildvik kraftverk ligger i dag.


Fil:German destroyer Z2 Georg Thiele.jpg|Vraket av «Georg Thiele» 
Fil:Rombaksbotn Georg Thielevraket.jpg|Vraket av den tyske jageren Z2 «Georg Thiele», som ble rent på land 13. april 1940 ved Sildvik er fortsatt synlig 
Fil:GeorgThieleRunAground.jpg|Foto av Georg Thiele rett etter at skipet ble rennt på land 13. april 1940
File:WW2 Norway. Nazi German Reichsadler eagle from German destroyer Z2 Georg Thiele wrecked 12 April 1940. Lofoten Krigsminnemuseum 2019-05-08 DSC00341.jpg|Tysk riksørn fra «Georg Thiele» utstilt på Lofoten krigsminnemuseum i Svolvær
File:WW2 Norway. German Kriegsmarine navy badges Reichsadler imperial eagle uniform cap tunic badges, Z2 Georg Thiele sailor cap 1940, Narvik Shield, etc. Lofoten Krigsminnemuseum 2019 DSC00012.jpg|Matroslue fra «Georg Thiele», uniformsmerker for Kriegsmarine og Narvikskjoldet, en dekorasjon tildelt tyskere som deltok i slagene ved Narvik 1940.


## Litteratur
* Fritz Otto Busch: *Zehn Zerstörer. Die Besetzung Narviks*, Hannover, Adolf Sponholtz Verlag, 1959

## Eksterne lenker
* skovheim.org – et nettsted for skipsvraksdykkingsinteresserte
* Bjerkvik videregående skole: «Georg Thiele»
* german-navy.de – privat nettsted om den tyske marinen under første og andre verdenskrig
Meissner

Navnet **Meissner**, **Meißner** eller **Meisner** kan vise til:
*et høgdedrag i Hessen i Tyskland, se Hoher Meissner
*en kommune (Gemeinde) i Hessen, se Meissner (Hessen)

## Personer
* Hans-Otto Meissner (1909–1992), tysk diplomat og forfatter
* Heike Meissner (1970- ), tysk friidrettsutøver
* Joachim Meisner (1933- ), tysk kardinal og erkebiskop
* Karl Wilhelm Meissner (1891–1959), tysk-amerikansk fysiker
* Kimmie Meissner (1989- ), amerikansk skøyteløper
* Randy Meisner (1948- ), amerikansk musiker
* Renate Meissner, tysk friidrettsutøver
* Walther Meissner (1882–1974), tysk fysiker
Se også: Meissenerporselen
Løkke bro

**Løkke bro** er en bro over Sandvikselven i Sandvika. Broen er Norges første støpejernsbro og utgjør i dag en del av Løkkeparken.

Brospennet til Løkke bro ble støpt på Bærums Verks jernstøperi i 1829. Frem til 1970-årene var den en del av Ringeriksveien. Den ble fredet og flyttet noe lenger opp i Sandvikselven og benyttes som gangbro mellom Løkke og Hamang industripark hvor Sandvika videregående skole (tidligere Handelshøyskolen BI) holder til.

Broen er spesielt kjent på grunn av Claude Monets maleri fra 1895 som i dag henger i Nasjonalgalleriet.

## Se også
*Fosstveit bru
*Liste over broer i Norge
*Liste over broer i Norge etter lengde

## Referanser


## Eksterne lenker
* Løkke bro malt av Claude Monet
* Strektegning av Løkke bro
Devon rex

**Devon rex** er en korthåret rasekatt.

Mutasjonen ble først observert i England på slutten av 1950-årene. Disse kattene er kjent for sine smale kropper, bølgede pels og store ører. De kan læres opp til kompliserte triks. De kan også gjenkjenne eierens navn og sitt eget.
## Referanser
Dansehuset

**Dansehuset** (tsjekkisk *Tančící dům*) eller **Fred og Ginger** (etter Fred Astaire og Ginger Rogers) er kallenavnet på et forretningsbygg i sentrum av Praha i Tsjekkia. Det sto ferdig i 1996 etter å ha blitt designet i 1992 av den kroatisk-fødte tsjekkiske arkitekten Vlado Milunić i samarbeid med den amerikanske arkitekten Frank Gehry på en ledig tomt ved elven ved siden av en bygning eid av tidligere president Václav Havel, som er en stor støttespiller av avant-garde-arkitektur. Han var en stor pådriver for at bygningens design ble godkjent og så bygget.

Kallenavnet kommer at av bygningen vagt fremstiller et dansende par, og bygningen stikker seg ut blant bygningene i nybarokk-, nygotisk og art nouveau-stil som Praha er kjent for, samtidig som det smelter inn med omgivelsene. I bygningens øverste etage ligger La Perle, en eksklusiv fransk restaurant, som har en praktfull utsikt ut over byen. 

## Eksterne lenker
* 

* Dansehuset av Frank Gehry
Fjols til fjells

:*For filmen fra 2020, se [[Fjols til fjells (2020)]]*

***Fjols til fjells*** er en norsk filmkomedie fra 1957 regissert av Edith Carlmar.

Filmen er en situasjons- og forvekslingskomedie hvor vi møter komikeren Leif Juster i hovedrollen som hotellbestyrer Poppe samt Unni Bernhoft som piccoloen Rudolf som forsøker å hjelpe gjestene ved  Hurumhei Høyfjellshotell. Manuset ble skrevet av Otto Carlmar og bygger på lystspillet *Bare jatt me'n* av  Sverre Bævre, Bias Bernhoft og Gösta Stevens. Tross lunkne kritikker ble filmen en stor publikumssuksess på 1950-tallet. Filmen er en del av serien «Norske klassikere» og er blitt vist på NRK mange ganger, ofte som del av påskeprogrammet. Filmen ble utgitt i HD på Blu-ray for første gang 8. desember 2023 i prosjektet Norske Filmklassikere.

*Fjols til fjells* ble spilt inn på Skeikampen Hotell i Gausdal.

I 2020 fikk filmen en oppfølger med samme navn der Herbert Nordrum spiller hovedrollen som Poppe, som der er barnebarnet til Leif Justers rollefigur fra den opprinnelige filmen, og som ønsker å kjøpe og rehabilitere Hurumhei hotell.

## Handling
To gjester som ser helt like ut, ankommer Hurumhei hotell. Resepsjonssjefen Poppe tror de to gjestene er samme person, og begynner etter hvert å lure på om han holder på å bli sprø. Den ene gjesten er den berømte skuespilleren Teddy Winter, mens hans dobbeltgjenger, en ikke navngitt ornitolog, er en nerdete professor. Også to av skuespillerens tidligere kjærester, en skuespillerinne ved navn Eva Sommer og en kjent mannekeng ved navn Mona Miller, dukker opp på hotellet, noe som øker forvirringen ytterligere.

Ved en feil legger mannekengen an på professoren, som blir irritert over tilnærmelsene. Dette medfører også problemer for Teddy Winter. Skuespillerinnen får på sin side vite at mannekengen har lagt an på skuespilleren, og forviklingene eskalerer. 

Samtidig forkler datteren til hotelldirektøren seg som en pikkolo ved hotellet, for å bevise ovenfor faren sin at hun ikke bare er et bortskjemt barn.

## Rolleliste

## Referanser


## Eksterne lenker
* 
* Filmklipp
* Filmanmeldelse
Sarpang

**Sarpang** (eller *Geylegphug, Gaylegphug* eller *Gelephu (Sarbhang)*)er et av de 20 dzongkhag (fylkene) i Bhutan. Fylket ligger i de fruktbare sydvendte skråningene som utgjør en utypisk lavlandsdel av landet. Høyde over havet varierer fra 200 til 3600 moh.

Fylkeshovedstaden Sarpang har i lang tid vært en markedsplass for handel mellom India og de sentrale fylkene i Bhutan. De fruktbare åssidene, og nærheten til markedene i India, gjør at landbruket i fylket har gode vilkår. Vanlige produkter er kardemomme, appelsiner, sitroner, guava, ingefær, bananer, mango og betel.

## Gewog
Sarpang består av 14 *underdistrikt* eller *[[gewog]]*:
*Bhur Gewog
*Chhuzagang Gewog
*Dekiling Gewog
*Doban Gewog
*Gelephu Gewog
*Hilley Gewog
*Jigmechhoeling Gewog
*Lhamoy Zingkha Gewog
*Nichula Gewog
*Sarpangtar Gewog
*Senghe Gewog
*Serzhong Gewog
*Taklai Gewog
*Umling Gewog

## Eksterne lenker
* Bhutan Portal: Sarpang Dzongkhag
Juan de Bermúdez

**Juan de Bermúdez** (død 1570) var en spansk sjømann (kaptein) fra 1500-tallet. Han var født i Huelva. 

Han skal ifølge historien ha feilnavigert og havnet på en ubebodd øy som senere fikk navnet Bermuda etter Bermudez.

Bermúdez gjorde 11 registerte turer til den nye verden mellom 1495 og 1519.

## Referanser
Tore Berger

**Tore Berger** (født 1944) er en norsk tidligere kajakkpadler som representerte Bærum Kajakklubb og var en del av «Gullfireren» som tok gull i Sommer-OL 1968 i Mexico by. 

Berger ble olympisk mester i padling da han sammen med klubbkameraten Steinar Amundsen og Tønsberg-padlerne Jan Johansen og Egil Søby vant K-4 1000 meter under de olympiske sommerlekene i 1968. Den samme besetningen ble europamestere i 1969 i Moskva og verdensmestere i 1970 i København og de tok også bronse på K4 1000 meter i Sommer-OL 1972 i München. 

Han mottok Fearnleys olympiske ærespris for seieren sammen med «Gullfireren» i 1968.

## Karriere
* 1968 Gull i OL 1968 i Mexico 
* 1968 tildelt Fearnleys olympiske ærespris for gullet i 1968
* 1969 Gull i EM i Moskva 
* 1970 Gull i VM i København
* 1972 Bronse i OL 1972 i München

I tillegg vant han to nordiske mesterskap og tolv norgesmesterskap.

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Eksterne lenker
* Profil på padling.juul.no
*
New Left Review

***New Left Review*** er et marxistisk tidsskrift som ble grunnlagt i Storbritannia i 1960 ved at redaksjonene til *[[The New Reasoner]]*, som ble grunnlagt av utbrytere av det britiske kommunistpartiet, og *[[Universities and Left Review]]*, som ble grunnlagt av en fløy i Labour Party som var kritiske til partiets drift vekk fra marxismen, ble slått sammen. Tidsskriftet skulle bli et viktig redskap for den nye venstresiden i Storbritannia og også ellers i verden.

Den første redaktøren var Stuart Hall. I 1962 overlot han roret til Perry Anderson som bidro til å utvide tidsskriftets nedslagsfelt til å omfatte større deler av den vestlige marxismen. Han ble i 1982 etterfulgt av Robin Blackburn, men tok igjen over i 2000 i forbindelse med at tidsskriftet ble relansert med nytt design og en såkalt ny serie.

Dagens New Left Review har hatt større artikler om USA, Kina, Japan, Europa, Storbritannia, Indonesia, Cuba, Irak, Mexico, India og Palestina. Det har også trykket omfattende analyser av den globale økonomien, antiglobaliseringsbevegelsen, litteratur og film, kulturkritikk og avantgarden.

## Eksterne lenker
* New Left Review
* Artikler i New Left Review som er oversatt til norsk
Jacobus Henricus van ’t Hoff

**Jacobus Henricus van 't Hoff** (født 30. august 1852 i Rotterdam, død 1. mars 1911) var en nederlandsk kjemiker og vinner av den første Nobelprisen i kjemi, som han mottok på bakgrunn av sin oppdagelse av lovene for kjemisk dynamikk og osmotisk trykk i løsninger.

## Se også
* Van 't Hoff faktor
* Van't Hoff likning

## Referanser


## Eksterne lenker
*
Clarté (Sverige)

**Clarté** er både navnet på et svensk marxistisk tidsskrift og det navnet som til vanlig brukes på tidsskriftets utgiver, den partipolitisk uavhengige sosialistiske organisasjonen **Svenska Clartéförbundet**. Tidsskriftet regnes som det eldste marxistiske tidsskriftet i den vestlige verden.

Clarté ble opprettet som en hovedsakelig studentorganisasjon i Sverige i 1921 etter forbilde fra Frankrike, og sto i så måte nær norske Mot Dag, som de også hadde et nært samarbeid med. På 1930-tallet la foreningen stor vekt på kampen mot nazismen, men var samtidig preget av interne spenninger, noe som førte til at organisasjonen midlertidig var ute av funksjon mellom 1939 og 1944.

På 1960-tallet ble Clarté radikalisert og erklærte seg selv for å være en kommunistisk organisasjon, og til langt ut på 1970-tallet sto organisasjonen nær *[[Solidaritetspartiet|Kommunistiska förbundet marxist-leninisterna]]*. Organisasjonen opplevde også en splittelse i 1968 da tilhengere av Gotfred Appels «snylterteori», en teori som innebærer at revolusjonære i vestens eneste oppgave er å drive solidaritet med revolusjonære bevegelser i den tredje verden, grunnla det som senere har blitt kalt *[[Rebellrörelsen]]*.

På 1960- og 70-tallet var organisasjonen den ledende studentorganisasjonen til venstre for sosialdemokratene ved en rekke universiteter og høyskoler, og ble dermed representert i en rekke studentorganer. Organisasjonen holdt ut lengst ved universitetet i Uppsala, der de under navnet *Argus* var representert til inn på 1980-tallet.

Siden 1980-tallet har organisasjonen hatt en kraftig nedgang i medlemsmassen, og har i dag rundt 60 medlemmer. I 1982 fjernet den også kommunisme-begrepet fra programmet sitt. Tidsskriftet, som redigeres av Olle Josephson kommer i dag med fire nummer i året. Opplaget er på rundt 800 eksemplarer.

## Eksterne lenker
* 
*
VM i ishockey for menn 1958

Verdensmesterskapet i ishockey i 1958 ble arrangert i Oslo, Norge, 28. februar til 9. mars. Åtte lag deltok, det ble spilt en enkeltserie der alle lagene møttes en gang.

## Resultater

## Tabell

## Kilder
* Resultater www.hockeyarchives.info
Clarté

**Clarté** kan ha flere forskjellige betydninger:
* Clarté Internasjonal revolusjonær tendens fra tiden rundt første verdenskrig og mellomkrigstiden.
* Clarté (Danmark) Den danske Clartébevegelsen og tidsskriftet Clarté.
* Clarté (Norge) Den norske Clartébevegelsen 1925-29.
* Clarté (Sverige) Den svenske Clartébevegelsen og tidsskriftet Clarté.
Clarté (bevegelse)

**Clarté** var en venstreintellektuell bevegelse som oppstod i Frankrike etter den første verdenskrig. Navnet Clarté, fransk for «klarhet», ble hentet fra Henri Barbusses tidsskrift og antikrigsroman fra 1919, med samme navn. Romain Rolland var også sentral i grunnleggelsen. Clarté var i begynnelsen pasifistisk orientert, men beveget seg mer i retning av sovjetkommunismen.

De ikke-revolusjonære sosialistene forlot Clarté etter kort tid. Sent i 1921 hadde Clarté smuldret opp som en internasjonal bevegelse, men flere nasjonale avdelinger, deriblant den norske, fortsatte sitt arbeid utover 1920- og 1930-årene.

Den svenske Clarté-avdelingen, etablert i 1921, ble forbilde for avdelingene i Norge og Danmark, som ble etablert i 1925. De nordiske avdelingene hadde i perioder et nært samarbeid i Nordisk Clartéforbund, ledet av Aake Anker-Ording.

Den norske avdelingen av Clarté kom til å fungere som et samlingssted for Mot Dag og andre «fraksjonelle» studentbevegelser. Ledelsen i Clarté kom i alle år fra Mot Dag. Clarté var, i motsetning til Mot Dag, i prinsippet åpen for alle som sympatiserte med arbeiderbevegelsen. Medlemmene hadde ingen arbeids- eller møteplikt.

## Referanser


## Se også
*Mot Dag
Verdensmesterskapet i ishockey

**Verdensmesterskapet i ishockey** arrangeres for både kvinner og menn av International Ice Hockey Federation (IIHF). VM er arrangert for menn siden 1920 (som selvstendig turnering siden 1930) og for kvinner siden 1990. 

Det arrangeres:
*Verdensmesterskapet i ishockey for menn
*Verdensmesterskapet i ishockey for kvinner

Se også:
*Verdensmesterskapet i kjelkehockey
Marianne på sykehus

***Marianne på sykehus*** er en norsk barnefilm fra 1950 regissert av Titus Vibe-Müller. Den var basert på Odd Brochmanns bok med samme navn fra 1948. Filmen hadde originalmusikk komponert av Christian Hartmann.

I filmens programhefte var handlingen beskrevet slik:«Vesle Marianne er uheldig og sluker en brystnål sammen med havregrøten. Hun blir transportert med spesialfly fra Lillesand til Oslo, hvor hun blir innlagt på Rikshospitalet. På sykehuset blir hun røntgenfotografert, senere bedøvet og operert. Hun får mange nye venner på sykehuset, både leger, sykepleiersker og pasienter. Marianne liker seg godt på barneavdelingen og filmen om hennes opplevelser der vil nok gjør sitt til å lære norsk barn at de ikke skal være redd for å bli sendt på sykehus.»Ifølge sosialminister Aaslaug Aasland var hovedhensikten med filmen «å vise barn at det ikke er «farlig» å komme på sykehus». I tillegg ønsket myndighetene å vise frem norsk sykehusvesen fra dets beste og mest moderne side. Filmen ble tatt opp i autentiske omgivelser på Rikshospitalets barneavdeling. Mer enn 50 av Rikshospitalets ansatte medvirket i filmen, blant annet tidligere Røde Kors-president og overlege Nikolai Nissen Paus.

## Referanser


## Eksterne lenker
* 
* Artikkel i Tidsskrift for Den norske lægeforening
Gjertrud Økland

**Gjertrud Økland** (født 21. september 1963) er en norsk musiker (fiolin) og orkesterleder, kjent for sitt spill av sigøynermusikk.

Hun er utdannet ved Norges musikkhøgskole og Lisztakademiet i Budapest, der hun studerte under Geza Kapás.
Hun har siden 1989 ledet sitt Gjertruds sigøynerorkester som har spesialisert seg på østeuropeisk sigøynermusikk.

Tidligere var hun med i Stavangerbandet Viirus ledet av  Vlada Kanic.  Hun har medvirket på flere utgivelser i Pål Jackmans gruppe Wunderkammer (1999-).  Ellers har hun bidratt til plater med  Jon Balkes Magnetic North Orchestra (1994),
Randi Tytingvågs debutalbum, Elias Akselsen,  Morten Abel (*Snowboy*, 1997) og Thomas Dybdahl (*Stray Dogs*, 2003). 
Hun tok del i oppsetningen «Galen i Halen» med Kirsten Måsvær og er også  tilsatt i Stavanger Symfoniorkester.

## Utgivelser
* *Gjertruds Sigøynerorkester med gjester* (1992)
* *Gjertruds Sigøynerorkester* (1996)
* Gjertruds Sigøynerorkester, *Jeg er på vandring* (Lærdal Musikkproduksjon, 2005) med Elias Akselsen og Bente Kahan

## Referanser


## Eksterne lenker
*
Xiexing

**Xiexing** (kinesisk: 协兴镇, pinyin: *Xiéxìng zhèn*) er en storkommune by sørvest i Folkerepublikken Kina. Det ligger i bydistriktet Guang'an i byprefekturet Guang'an i provinsen Sichuan.

Deng Xiaoping (1904 – 1997), president i Kina etter Mao, var fra Xiexing.
Merethe Lindstrøm

**Merethe Lindstrøm** (født 1963) er en norsk forfatter.

Lindstrøm fikk Nordisk råds litteraturpris i 2012 for romanen *[[Dager i stillhetens historie]]*. I juryens begrunnelse het det at «I ein stillferdig, presis og ettertenksam prosa fortel Lindstrøm om korleis ei dramatisk fortid langsamt bryt inn i livet og røynda til ei eldre kvinne.» Hun fikk også Kritikerprisen 2011 for denne boka. 

Merethe Lindstrøm ga ut sin første bok som tjueåring, novellesamlingen *Sexorcisten og andre fortellinger i [[1983]]*. Senere har hun skrevet både noveller og romaner. *Steinsamlere* fra 1996 regnes som hennes litterære gjennombrudd.

Lindstrøm er født i Bergen, og er vokst opp i Hammerfest, Bergen, Stord, Høland og Oslo. I dag er hun bosatt i Storbritannia.

## Bibliografi
* 1983: *Sexorcisten og andre fortellinger* (novellesamling)
* 1986: *Borte, men savnet* (novellesamling)
* 1990: *Kannibal-leken* (novellesamling)
* 1992: *Regnbarnas rike* (roman)
* 1994: *Svømme under vann* (novellesamling)
* 1996: *Steinsamlere* (roman)
* 1997: *Stedfortrederen* (roman)
* 1997: *Mille og den magiske kringlen* (barnebok) – illustrert av Gro Hege Bergan
* 1999: *Jeg kjenner dette huset* (novellesamling)
* 2002: *Natthjem* (roman)
* 2003: *Ingenting om mørket* (roman)
* 2005: *Barnejegeren* (roman)
* 2007: *Gjestene* (novellesamling) – nominert til Kritikerprisen og Nordisk råds litteraturpris
* 2008: *Det må ha vært ensomt der. Utvalgte noveller* (novellesamling)
* 2011: *Dager i stillhetens historie* (roman) – tildelt Nordisk råds litteraturpris
* 2013: *Arkitekt* (novellesamling)
* 2015: *Fra vinterarkivene* (roman)
* 2017: *Nord* (roman)
* 2019: *Fuglenes anatomi* (roman)
* 2022: *Vinterhest* (novellesamling)
* 2024: *Når vi synger* (roman)
* 2025: *Om tingenes natur* (roman)

## Priser og utmerkelser
* Mads Wiel Nygaards legat 1994
* Nota Bene bokpris 1997, for *Steinsamlere*
* Natt og Dag-prisen (senere Osloprisen)
* Tanums kvinnestipend 1997
* Nominert til Kritikerprisen 2007
* Nominert til Nordisk råds litteraturpris 2008
* Dobloug-prisen 2008
* Kritikerprisen 2011 for *Dager i stillhetens historie*
* Nordisk råds litteraturpris 2012 for *Dager i stillhetens historie*
* Amalie Skram-prisen 2012

## Referanser


## Kilder
*Presentasjon av Merethe Lindstrøm i Forfatterkatalogen på Forfattersentrums nettsider

## Eksterne lenker
* Merethe Lindstrøm på Aschehougs hjemmeside, Wayback 2015-09-23
* Merethe Lindstrøm i NRK Forfatter
* Merethe Lindstrøm i Dagbladet Forfatter
* Merethe Lindstrøm i Aftenposten Alex
Thomas av Celano

**Thomas av Celano** (født ca. 1190, død 1255) var en italiensk fransiskanermunk. Han var en av Fransiskanerordenens grunnlegger, Frans av Assisis, første etterfølgere, og skrev dennes biografi, *Vita prima sancti Francisci* i forbindelse med Frans' kanonisering i 1228 og *Memoriale Desiderio Animae de Gestis et Verbis Sanctissimi Patris Nostri Francisci* i 1246/47. Det førstnevnte verket skrev han på oppdrag fra pave Gregor IX mens det andre var et oppdrag fra lederen av Fransiskanerordenen. I tillegg er den gregorianske sekvensen *[[Dies irae]]* (Vredens dag) er tilskrevet ham. I *[[Norsk Salmebok (1985)|Norsk Salmebok]]* og *[[Norsk salmebok 2013]]*  er han representert med en salme.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 16.
Yarımburgaz

**Yarımburgaz** er en hule i Istanbul.
Hulen ligger i bydelen Küçükçekmece i den europeiske delen av byen. Her er det funnet spor av bosettinger fra den paleolitiske perioden. Sporene i hulen går ca. 300&nbsp;000 år tilbake i tid.

I hulen er det funnet rester av verktøy, samt levninger etter både fiken og ville dyr (hulebjørn og brunbjørn).

## Referanser
Veslefrekk

**Veslefrekk** (etablert i Trondheim i 1989) er en norsk musikkgruppe (jazz), bestående av Ståle Storløkken tangent og synhesizer, Arve Henriksen vokal og trompet, samt Jarle Vespestad.  Dannelsen skjedde i studiemiljøet på Jazzlinja (NTNU).
Deres debutalbum var *Veslefrekk* (NorCD, 1994), og de medvirket også på *The Seventh Mute*, en del av Jazz from Norway-serien.  Videre bidro de med bestillingsverk til Vossajazz 1995.

Etter konserten *Veslefrekk with DeathProd* (Nattjazz, 1997) gikk trioen over til å bli  kvartetten **[[Supersilent]]**, der Helge Sten (også kjent som *DeathProd*) bidro med effekter han hadde lært i Motorpsycho.  Supersilent har gitt ut en rekke plater på Rune Grammofon.

Trioen Veslefrekk var tilbake med den melodiøse utgivelsen *Valse Mysterioso* (NorCD, 2004) og deltakelse på Trondheim Jazzfestival.

## Eksterne lenker
* 
*  allaboutjazz.com om *Valse Mysterioso*
*  jazzbasen.no  har et fotografi av trioen
Donald Knuth

**Donald Ervin Knuth** (født 1938) er professor emeritus i informatikk ved Stanford University.

Han fikk mastergraden i 1960 ved Case Western Reserve University, og doktorgraden i 1963 ved California Institute of Technology, hvor han også ble professor. I 1968 ble han professor ved Stanford.

Han er mest kjent for flerbindsverket The Art of Computer Programming, som han fremdeles forfatter.
Han utviklet også programmene TeX og Metafont som gjør det mulig og enkelt å skrive profesjonelt utseende artikler som krever matematiske formler.

## Priser (utvalg)

## Referanser

## Eksterne lenker
*
Supersilent

**Supersilent** (etablert i 1997) er en norsk musikkgruppe innen avant-garde, eksperimentell musikk og lydkunst.

## Historie
*Supersilent* ble etablert med utgangspunkt i trioen Veslefrekk, bestående av Henriksen, Vespestad og Storløkken. Sten var første gang samlet med resten av besetningen under Nattjazz i Bergen 31. mai 1997, den gang under navnet *Veslefrekk med [[Deathprod]]*.

Fra august til oktober 1997 møttes gruppen igjen og spilte inn sitt debutalbum, en trippel CD som fikk navnet *1-3*. Dette ble gitt ut på plateselskapet Rune Grammofon, som forøvrig også var dette plateselskapets aller første utgivelse. Det var på denne utgivelsen Supersilent først tok i bruk dette navnet, som stammer fra en logo på en lastebil sett i Oslo.
23. november 1998 kom deres andre album, *4*, satt sammen av improviserte studioopptak, og 14. mai 2001 kom album tre, *5*, som var en samling av utvalgte liveopptak.

Etter dette gikk Supersilent tilbake i studio og spilte inn *6*, som ble utgitt på CD 20. januar 2003, og vinyl nøyaktig åtte måneder senere, den 20. august. *6* er bandets album som har fått mest internasjonal oppmerksomhet, og ble blant annet anmeldt av The New York Times. For albumet fikk de Alarmprisen 2004 i kategorien årets jazzalbum. Tradisjonen tro fikk deres neste utgivelse navnet *7*. Dette var en DVD av et liveopptak på Parkteatret i Oslo 16. august 2004 filmet og bearbeidet av Kim Hiorthøy. DVD-en ble sluppet 26. september 2005.

## Utgivelser
**1-3* – Trippel CD (1997)
**4* – CD (1998)
**5* – CD (2001)
**6* – CD og dobbel Vinyl (2003)
**7* – DVD (2005)
**8* – CD (2007)
**9* – CD (2009)
**10* – CD (2010)
**11* – Vinyl (2010)
**12* - CD (2014)
**13* - CD og dobbel Vinyl (2016)
**14* - CD og Vinyl (2018)

## Arbeidsmetode
*Supersilent* er et helt improvisasjonsbasert band Deres måte å arbeide på kjennetegnes ved at de begynner å spille uten noen som helst plan eller forberedelse. Alt de skaper av musikk er et resultat av øyeblikkets spontane utvikling. Dette gjelder både for deres konserter og plateinnspillinger. 

## Utmerkelser
* Nominert til Alarmprisen 2002 i kategorien årets jazzalbum for *5*
* Alarmprisen 2004 i kategorien årets jazzalbum for *6*
* Nominert til Alarmprisen 2006 i klassen årets frimusikk/electronicaalbum for *7*
* Nominert til Alarmprisen 2007 i kategorien årets jazzalbum for *8*
* Nominert til Spellemannprisen 2010 i kategorien jazz for *10*

## Referanser


## Eksterne lenker
* 
*
Pentameter

**Pentameter** (av gresk *pente*, fem og *metron*, mål) er et versemål med fem verseføtter i hver verselinje.

I antikk litteratur er pentametret et vers bestående av to like halvdeler, hver på to og en halv daktyl, altså – v v – v v – | – v v – v v -.

I første halvdel av verset kan to korte stavelser erstattes av en lang, men det tillates ikke i siste halvdel.

Et par eksempler:
*et caput impositis pressit Amor pedibus (Properts)
*Werd ich auch halb nur gelehrt, bin ich doch doppelt beglückt. (Goethe)

Det antikke pentametret brukes aldri alene, men alternerer alltid med heksametret i det såkalte *elegiske distikon*, som er versemålet for elegier og epigrammer.

I nyere tid brukes ordet stundom også om andre versemål med fem verseføtter, for eksempel omtales av og til blankverset som «jambisk pentameter».
Plurdalen

**Plurdalen** er et dalføre i Rana på Helgeland i Nordland. Dalen befinner seg sørøst for Skonseng og strekker seg østover til Kallvatnet. Gjennom dalen renner elven Plura, som er utløpet fra Kallvatnet. Rundt to kilometer fra demningen ved Kallvatnet ligger Jordbrugrotta, som er Norges største vannfylte grottesystem.

## Etymologi
Gårdsnavnet *Plurheia*, som er oppkalt etter elva Plura, har blitt skrevet *Plurhey* i 1661 og *Prugelhei* i 1723. Dette tyder på at elva opprinnelig het **Prula*, som kan ha sammenheng med *prule*, «å koke», som er notert i ranværingsdialekt. Elven er i strid med mange fosser og stryk, og navnet kan således oversettes med en «kokende» eller «sydende» elv.

## Referanser




## Litteratur
*
Elleve om kuppet

:*For filmen fra 2001, se [[Ocean's Eleven (2001)]]


***Elleve om kuppet*** (orig. *Ocean's Eleven'')  er en amerikansk spillefilm fra 1960 regissert av Lewis Milestone og med fem stjerner fra «The Rat Pack» i hovedrollene. Filmen ble gjeninnspilt i 2001, se Ocean's Eleven (2001).

I hovedrollene er Frank Sinatra, Dean Martin, Sammy Davis jr., Joey Bishop og Peter Lawford fra «Rat Pack», samt Angie Dickinson og Cesar Romero.

## Handlingsreferat
Danny Ocean og Jimmy Foster er veteraner fra andre verdenskrig, rekrutterer ni kamerater fra deres tidligere enhet å samtidig rane fem forskjellige kasino i Las Vegas. Gjengen planlegger å gjennomføre den forseggjorte planen på nyttårsaften med samme presisjon som en militær operasjon. Josh Howard får seg en jobb ved å kjøre søppelbil, samtidig som de andre fra gjengen får jobb ved de forskjellige kasinoene. 

Gjengen planlegger å kutte all strømmen på Las Vegas Strip, samtidig som gjengen på innsiden sniker seg inn, og stjeler alle pengene som de tømmer i hotellets søppelkasser. En søppelbil kjørt av Josh henter sekkene og passerer politiets blokade. Hele planen ser ut til å ha gått uten problemer. En elektriker, Tony Bergdorf som er medlem av gjengen, faller imidlertid død om på grunn av et hjerteinfarkt i nærheten av kasinoet. Dette gjør politiet og Sheriff Wimmer mistenksomme, og de lurer på om det finnes noen sammenheng mellom alle ranene og dette dødsfallet. 

## Skuespillere
* Frank Sinatra som Danny Ocean
* Dean Martin som Sam Harmon.
* Sammy Davis, Jr. som Josh Howard.
* Peter Lawford som Jimmy Foster
* Richard Conte som Tony Bergdorf
* Joey Bishop som "Mushy" O'Connors
* Henry Silva som Roger Corneal
* Buddy Lester som Vince Massler
* Richard Benedict som George "Curly" Steffans.
* Norman Fell som Peter Rheimer.
* Clem Harvey som Louis Jackson.
* Angie Dickinson som Beatrice Ocean.
* Cesar Romero som Duke Santos
* Patrice Wymore som Adele Elkstrom
* Akim Tamiroff som Spyros Acebos
* Ilka Chase som Mrs. Restes
* Jean Willes som Gracie Bergdorf
* Hank Henry som Mr. Kelly.
* Robert Foulk som Sheriff Wimmer

## Referanser


## Eksterne lenker
*
Røssvoll

**Røssvoll** er en bygd i Rana kommune på Helgeland i Nordland. Bygda befinner seg 13.8 km nordøst for Mo i Rana, på vestsiden av Ranelva. Navnet henger trolig sammen med fjellnavnet Røffa.

Det har vært bosetning fra 1600-tallet, kanskje enda tidligere. På Røssvoll ligger Mo i Rana lufthavn og Helgeland Avfallsforedlings hovedanlegg Røssvollhei Avfallsdeponi.

Tidligere gikk E6 gjennom Røssvoll. Som ledd i prosjektet E6 Helgeland nord, ble E6 den 27. september 2018 lagt utenom bygda. Bygda er tett forbundet med Skonseng som ligger på østsiden av elva.

En kolonialbutikk, et scooter- og mcverksted og en campingplass danner «sentrum» på stedet. I tillegg ligger Røssvoll kirke her.

Stedet er en naturlig stoppe- og overnattingsted for turister som besøker Svartisen, Grønligrotta eller Setergrotta i løpet av sesongen. I tillegg stopper mange bil- og mc-entusiaster på sin ferd til ulike arrangement på Arctic Circle Raceway(ACR) som ligger på Storforshei.

Like ved flyplassen ligger Røssvoll motorstadion hvor det nå kun kjøres bilcross, men inntil ACR ble opprettet også ble kjørt roadracing. I 2006 ble countryfestivalen Svartisfestivalen avholdt for første gang på Røssvoll.

## Jamtlia
I september 2024 traff et mindre steinskred E6 ved Jamtlia.

Det ble da gjort en midlertidig sikring av ei steinblokk på 70 kubikkmeter. Denne steinblokka ble fjernet mellom 23. mai 2025 kl 3 og 24. mai 2025 kl 5.

## Referanser
Røvassdalen

**Røvassdalen** er et dalføre i Rana kommune i Nordland. Elva Røvassåga renner gjennom dalen, og munner ut i Langvassåga like øst for Langvatnet. De store elvene Blakkåga og Svartisåga munner også ut i dalen. Den øverste delen av dalføret ligger innenfor Saltfjellet-Svartisen nasjonalpark.

I Røvassdalen ligger flere kalksteinsgrotter, hvorav de mest kjente er Grønligrotta og Setergrotta.  Begge grottene er åpne for publikum.

Nedenfor nasjonalparkgrensa er dalen bred og flat, med unntak av en rundt to kilometer lang strekning nedstrøms fra Bjørnneset, hvor elva går gjennom ei trang kløft. Det ligger gårdsbruk langs dalen over stort sett hele den nederste strekningen. Fv354 følger østsida av dalføret, mens det går en kommunal vei langs vestsida. Tidligere var det skole og butikk i dalen, men disse er nå nedlagt.

## Eksterne lenker
*
Stenomicridae

**Stenomicridae** er en liten og lite kjent familie av små fluer. Lite er kjent om biologien til disse fluene, bortsett fra at de ofte blir funnet mellom gress. En art, *Stenomicra delicata*, er kjent fra Norge. Det er en meget liten flue, 1,5 mm lang og spinkelt bygd.

## Utseende
Små (ca. 1,5 – 2 mm), slanke fluer. Av utseende kan de ligne på sivfluer (Anthomyzidae) eller på sevjefluer Periscelididae. **Hodet** er som hos sevjefluer, bortsett fra at de har tre, ikke to, børster langs innerkanten av fasettøyet, og de har en tydelig kinnbørste (*vibrissa*). Forøvrig ligner de sevjefluer Periscelididae, se under denne familien.

## Levevis
Lite er kjent om stenomicridenes biologi. De larvene som er kjente lever i vann som samler seg ved bladfestene hos visse tropiske planter (såkalte *phytotelmata*). Tropiske arter av slekten *Cyamops* finnes på våte steiner ved rennende vann. Noen av artene blir ofte funnet på gressmark og er kanskje på en eller annen måte knyttet til gress. *Stenomicra*-artene kan sees løpende omkring på blader, hele tiden vendt i den samme retningen.

## Systematisk inndeling
Disse fluene har blitt regnet til flere ulike familier: fruktfluer (Drosophilidae), almesevjefluer Aulacigastridae og sevjefluer Periscelididae. Også i dag blir de ofte regnet som en underfamilie av sevjefluer.

* Ordenen tovinger, Diptera
** Underordenen høyere fluer, Cyclorrhapha
*** gruppen Schizophora (Acalyptrata)
**** Overfamilien Opomyzoidea
***** Familien **Stenomicridae**  (eller **Periscelididae: Stenomicrinae**)
****** Slekten *[[Cyamops]]* Melander, 1913  – mørkfargede, trege fluer. Ved rennende vann, tropiske.
****** Slekten *[[Planinasus]]* Cresson, 1914
****** Slekten *[[Stenomicra]]* Coquillett, 1900  – små, slanke, bleke fluer, kjappe i bevegelsene. 18 kjente arter.
******* *[[Stenomicra delicata]]* (Collin, 1944)  – et par funn i Norge. 1,5 mm lang, ligner familien sivfluer (Anthomyzidae)

## Kilder
* Jonassen, T. 1994. *Stenomicra (Podocera) delicata* (Collin, 1944) (Dipt., Stenomicridae) found to Norway. *Fauna norvegica Serie B* 41: 89.
* Mathis, W.N. og Papp, L. 1998. Family Periscelididae. I: Papp, L. og Darvas, B. (red.): *Contributions to a Manual of Palaearctic Diptera.* 3: 285-294. Science Herald, Budapest.

## Eksterne lenker
*
Madison (Wisconsin)

**Madison** er hovedstaden og den nest største byen i delstaten Wisconsin og hovedsete for Dane fylke. Den ligger sør i staten, omtrent 120&nbsp;km vest for Milwaukee. Folketallsestimatet for 2017 var  innbyggere.

Byen ble etablert i 1836 av tidligere dommer James Duane Doty som kjøpte opp myrområdet og jobbet intenst med å få byen til å bli hovedstad. Byen var base for unionsstyrkene i Wisconsin under den amerikanske borgerkrig. Gjennom hele 1900-tallet har byen hatt en solid vekst i befolkningen.

Sentrum av byen ligger mellom to store innsjøer, Lake Mendota og Lake Monona som sammen med Lake Waubesa sør for byen og den lille Lake Wingra gir byen navnet «Byen med de fire innsjøer».

De største arbeidsgiverne i Wisconsin er offentlige. Noe av dette er knyttet til funksjonen som delstatshovedstad, men den største avdelingen av Universitetet i Wisconsin med over  er også viktig. Ellers er det en rekke teknologibedrifter i byen. Byen betjenes av lokalflyplass og jernbane, dog ikke av passasjertog.

Madisons søsterbyer er: 
* Ainaro, Øst-Timor
* Camagüey, Cuba
* Freiburg, Tyskland
* Kanifing, Gambia
* Mantova, Italia
* Obihiro, Japan
* Tepatitlán de Morelos, Mexico
* Vilnius, Litauen

Madison og Oslo var søsterbyer fra 1962 før 2004.

## Referanser


## Eksterne lenker

* 
*
Steinkobbe

**Steinkobbe** *(Phoca vitulina)*, også kalt **fjordsel**, er et sjøpattedyr som lever et amfibisk liv i Nord-Atlanteren og det nordlige Stillehavet. Den tilhører selfamilien *(Phocidae)*. En voksen steinkobbe kan bli opptil 180cm og kan veie over 100 kg og hunner noe mindre, rundt 80 kg.

## Utbredelse

Steinkobber har et av de største utbredelsesområdene av alle selartene våre. De finnes fra tempererte farvann som Sør-Europa i Atlanterhavet og California i Stillehavet til arktiske områder. Steinkobben er en kystnær selart som ofte samles i små grupper når de legger seg opp for å hvile på små skjær eller strender i tidevannssonen. Svalbardbestanden av steinkobbe er på den nasjonale rødlisten, og er totalfredet.

## Beskrivelse
Steinkobben er en middels stor selart som varierer noe i størrelse fra bestand til bestand. På Svalbard blir voksne hanner rundt 150 cm lange og veier i gjennomsnitt litt over 100 kg, mens hunnene er noe mindre med gjennomsnittlig voksen lengde på 140 cm og vekt i overkant av 80 kg. Pelsfarge og mønster varierer mye hos denne arten, med noen som er helt sølvgrå med mørke flekker, til mørkegrå og brunsvarte individer med lysere flekker og av og til ringer. Nyfødte unger har røytet fosterpelsen inne i livmora, slik at de blir født med en glatt pels som likner de voksnes. Ungene veier 10–12 kg og er 80–100 cm lange ved fødselen.  Steinkobben blir kjønnsmoden når de er ca 4 år, og de lever til de er ca 35 år.

## Fylogeni

Kladogrammet over viser slektskapet mellom de eksisterende artene i selfamilien.

## Referanser




## Eksterne lenker
*
Røde Mor

**Røde Mor** var et kunstnerkollektiv som oppsto i 1969. Formålet var å skape politisk, proletarisk kunst. Politisk sto kollektivet nær Danmarks Kommunistiske Parti (DKP), og flere av dets mest fremtredende medlemmer var medlemmer her. Det var imidlertid blant annet politiske uenigheter som skulle føre til at partiet gikk i oppløsning i 1978 – mens enkelte medlemmer begynte å tvile på kommunismen, inntok andre en kritisk holdning til DKP gjennom å slutte seg til ulike anti-revisjonistiske bevegelser. Blant de mest kjente medlemmene av Røde Mor var forfatteren Dea Trier Mørch, skuespilleren Leif Sylvester og billedkunstneren Troels Trier. Filmregissøren Lars von Trier vokste også opp i utkanten av Røde Mor-miljøet.

Selv om kollektivet jobbet på en rekke felter er det trolig først og fremst gjennom musikken og Røde Mors Rockorkester, med Troels Trier på vokal, kollektivet er best kjent. Orkesteret oppnådde en viss suksess med sine åtte plater der de kombinerte rå, upolert musikk med hardtslående politiske tekster med linjer som:

:*Jeg havde en drøm i nat – en drøm der var go*
:*Jeg vågned op i sengen – jeg lå og lo*
:*Jeg stod på kirkegården og så ned i en grav*
:*Jeg så [[Mogens Glistrup|Glistrup]] i sin ligskjorte*

:*Jeg så [[Hilmar Baunsgaard|Baunsgaard]] og [[Poul Hartling|Hartling]] med glorier på*
:*I paradisets have så jeg [[Per Hækkerup|Hækkerup]] gå*
:*[[Erik Ninn-Hansen|Ninn Hansen]] sad og svæved på en sky*
:*Jeg så [[Anker Jørgensen|Anker]] slå sin harpe*

:«Al magt til folket» fra *Grillbaren* (1973)

og

:*Vil man være sadist, må man vide hvordan*
:*så i fængslet der lå jeg og lagde en plan*
:*Og da jeg blev lukket ud en dag*
:*gik jeg straks ud og smækked én fra [[Christiania (København)|Christiania]]*

:*Så blev JEG nemlig gjort til betjent*
:*og siden der har jeg haft det nemt*
:*Når først man får uniformen på*
:*så får man nemlig penge for at slå *

:«Smæk» fra *Hjemlig hygge* (1976)

Ved siden av politikken var det også personlige og kunstneriske årsaker til at kollektivet ble oppløst. Ved oppløsningen ble Røde Mors fond opprettet. Dette, som ble utgjort av inntekter fra salg av plater og kunstverk, eksisterer den dag i dag og gir støtte til kunstnere på den danske venstrefløyen. Medlemmene av Røde Mor har siden markert seg på ulike områder innen dansk kulturliv.

I 1997 ble *Hjemlig Hygge* nyutgitt på CD, og i 2002 ble den, sammen med resten av utgivelsene til Røde Mors Rockorkester gitt ut i en CD-boks der det også var tidligere uutgitte spor. Samme år begynte orkesteret igjen å spille konserter, noe de fortsatt gjør. Medlemmene av kollektivet møtes også jevnlig til diskusjoner og orienteringsmøter om hverandres prosjekter.

## Plateutgivelser
**[[Johnny gennem ild og vand]]* (1970) 
**[[Rok Ork]]* (1971)
**[[Ta hva der er dit]]* (1972)
**[[Grillbaren]]* (1973)
**[[Linie 3]]* (1975)
**[[Betonhjertet]]* (1975)
**[[Hjemlig hygge]]* (1976)
**[[Sylvester's drøm]]* (1978)

## Eksterne lenker
* 
*
Metionin

**Metionin** er en essensiell, hydrofob aminosyre.

Sammen med cystein er metionin de eneste aminosyrene som inneholder svovel. Metionin kan ikke danne svovelbroer. Metionin-derivatet S-adenosyl-metionin (SAM/AdoMet) fungerer som metyldonor i cellen og kan blant annet føre til skader i DNA som følge av spontan metylering.

I proteinsyntesen er metionin kodet for kun ett kodon i den genetiske koden, AUG. Aminosyren er derfor alltid å finne i starten på nylig syntetiserte proteiner, men det blir som regel fjernet ved posttranslasjonelle modifikasjoner. Metionin finnes også internt i proteinet.

## Biosyntese
Metionin er en essensiell aminosyre og kan altså ikke syntetiseres av mennesker. Den produseres imidlertid fra aspartat og cystein i planter og mikroorganismer. β-aspartyl-semialdehyd, det første mellomproduktet i dette syntesesporet har metionin felles med syntesen av lysin og treonin. Via flere trinn dannes homocystein, som metyleres av metionin syntase ved hjelp av metylgrupper fra vitamin B12 (se figur 1).

Enzymer som deltar i reaksjonene:
#aspartokinase
#β-aspartat semialdehyd dehydrogenase
#homoserin dehydrogenase
#homoserin acyltransferase
#cystationin-γ-syntase
#cystationin-β-lyase
#metionin syntase (dette trinnet utføres av homocystein metyltransferase i pattedyr)

## Metabolske sykdommer
Metioninnedbrytningen er forstyrret ved følgende metabolske sykdommer:

* homocystinuria
* kombinert malonsyre og metylmalonsyreuri (CMAMMA)
* metylmalonsyreemi
* propionsyreemi

## Kilder
* Bok:
Mathews *et al.*, *Biochemistry* 3rd ed 2000 Addisson Wesley Longman
Heiden

**Heiden** er en kommune i den sveitsiske kantonen Appenzell Ausserrhoden. Det finnes et Henri Dunant-museum der.

## Eksterne lenker
*
Elin Ahlberg

**Elin Ahlberg** (28. august 1987) er en svensk skuespiller, bosatt i Tågarp  i Skåne.

Ahlberg har gått på Linåkerskolan i Svalöv og går på gymnaslinjen "estetisk musikk". Hun driver også med dans.

Ahlberg er også sanger og konkurrerte i Sommarchansen 2004 med "Min soldat". Calle Lennartsson overrasket i finalen med å komme inn på scenen kledd som soldat.

Ahlberg spilte hovedrollen i filmen *[[Fjorten suger]].

== Filmografi ==
=== Spillerfilm (skuespiller) ===
* [[filmåret 2006|2006]] – *Du och jag* – Lillebrorens venninne
* [[filmåret 2004|2004]] – *Fjorten suger'' – Emma

### Kortfilm (regissør, produsent)
* 2002 – Ung tjej och flata

## Referanser


## Eksterne lenker
*
Andreas Karoliussen

**Andreas Karoliussen** (født 1986) er en svensk skuespiller. Han vokste opp i Helsingborg. 

Karoliussen spilte en av hovedrollene i filmen *[[Fjorten suger]]*.

## Filmografi
**[[Fjorten suger]]* (2004)
**[[Fy Fan va vi är bra]]* (2006)
**[[Hata Göteborg]]* (2007)

## Referanser


## Eksterne lenker
*
Ulf Wakenius

**Ulf Wakenius** (født 16. april 1958 i Halmstad) er en svensk gitarist og jazzmusiker, kjent for å være med i Oscar Petersons kvartett siden 1997.

## Bakgrunn
På 1980-tallet spilte han med Peter Almqvist i Guitars Unlimited, som blant annet opptrådte i pausen i Eurovision Song Contest 1985. Et opphold i Rio de Janeiro avstedkom utgivelse med Sivuca i *Let's Vamos* (Sonet, 1987). Samarbeidet med Niels-Henning Ørsted Pedersen begynte også i dette tiåret, og de ga senere ut *This is all I ask* (Verve, 1998) og *Those who were* (Verve, 1996).

Hans egen U.W. Group utga *Venture* (1991) med Jack DeJohnette på trommer, Bill Evans og Bob Berg på saksofon, Randy Brecker på trompet, Niels Lan Doky på piano, og Chris Minh Doky og Lars Danielsson på bass. Samarbeidet med amerikanske musikere fortsatte i *New York meeting* med Niels Lan Doky på piano, Ira Coleman på bass og Billy Hart på trommer.

Hans *Enchanted Moments* (Dragon, 1997) var med Lars Jansson på piano, Lars Danielsson, på bass og Raymond Karlsson på trommer. På *Dig In* (Sittel, 1997) spiller han med Gösta Rundqvist på piano, Yoshuito Mori på bass og Jukkis Uotila på trommer. Deretter fulgte *Live* (Dragon) og *The Guitar Artristry of U.W.* (Dragon, 2002). Deretter kom *Tokyo Blue* (2003) med Carsten Dahl på piano, Morten Lund på trommer og Yasuhito Mori på bass; deretter utkom *Forever you* (Stunt, 2003) med Carsten Dahl på piano, Morten Lund på trommer og Lars Danielsson på bass; og *Checkin' In* (Megaphon, 2004). Hans utgivelse *Notes From the Hart* (ACT, 2005) er en hyllest til Keith Jarrett, da med Lund og Johansson.

Wakenius spilte tidlig på 1990-tallet med tidligere medlemmer av John Scofields gruppe, Dennis Chambers på trommer, Gary Grainger på bass og Håkon Graf på piano. Han har figurert på *Duke Ellington Swings* (Telarc, 1998); med Oscar Peterson ga han ut *Summernight in Munich* (Telarc, 1999) og *Trail of Dreams* med Oscar Peterson og Michel Legrand (Telarc, 2000). Med Ray Brown spilte han på *Summertime* (1998) og *Seven Steps to Heaven* (1999M samt *Some of My Best Friends Are Guitarplayers* (Telarc, 2001).

Med Pat Metheny spilte han på Jazz Baltica 2003.

I Norge har han spilt med Hot Club de Norvège og Vertavo-kvartetten (Hot Club Records, 2005) samt bidratt på utgivelsen *Guitaresque* på Hot Club Records med Jon Larsen, Stian Mevik, Jimmy Rosenberg med flere. Han bidro på Lisa Nilssons *Små rum* (2001) og Cæcilie Norbys *First Conversations* (2002). I 2006 turnerte han blant annet i Oslo med sin oppsetning *In the Spirit of Oscar* og besetningen Kjell Öhman på piano, Hans Backenroth på bass og Jocke Ekberg på trommer.

## Referanser


## Eksterne lenker
*
Mogens Glistrup

**Mogens Glistrup** (født 28. mai 1926 Rønne, død 1. juli 2008 i Kongens Lyngby) var en dansk høyrepopulistisk politiker og selverklært rasist. Glistrup, som var utdannet jurist, grunnla i 1972 Fremskridtspartiet med et program for kraftig reduksjon av skatter og byråkrati, samt mot innvandring fra den tredje verden. Partiet gjorde et brakvalg i 1973 og fikk 28 mandater i Folketinget, der Glistrup satt sammenhengende frem til 1983, og deretter i perioden 1987–1990.

Glistrup ble i 1983 dømt til fengsel i 18 måneder for skattesvik. Siden rundt 1980 var kampen for et muslimfritt Danmark en av Glistrups fanesaker, og han ble i 2005 dømt til 20 dagers ubetinget fengsel for rasisme. I 1992 ble han også angrepet av antirasister utenfor Haraldsheimen Ungdomsherberge i Oslo i forbindelse med at han var invitert til landet av norske høyreekstremister.

I 1990 ble Glistrup ekskludert fra Fremskridtspartiet fordi han hadde laget et parti i partiet, Trivselspartiet. Dette partiet, som blant annet hadde et listesamarbeid med det kommunistisk inspirerte Fælles Kurs, fikk aldri noen valgsuksess, og Glistrups betydning ble stadig mindre. Han ble tatt opp i Fremskridtspartiet igjen i 1998. I 2004 meldte han seg ut igjen, men ombestemte seg raskt, og ble tatt opp igjen som livsvarig æresmedlem.

## Referanser
Sizzla

**Sizzla** (egentlig **Miguel Orlando Collins**, født 17. april 1976 på Jamaica) er en musiker som lager musikk av typen dancehall, en avart av reggae. Sizzla er en usedvanlig produktiv artist, til og med etter jamaicanske standarder, og gir gjerne ut flere album i året.

Sizzla er rastafarianer, og tekstene hans har ofte religiøse budskap. Noen tekster har også homofobiske budskap, uttrykk for holdninger som er knyttet til Sizzlas kulturelle bakgrunn, og dette har betraktelig bremset karrieren hans i den vestlige verden.

## Referanser


## Eksterne lenker
* 
* 
*